ผลักดันการปฏิรูปการศึกษา มุ่งมั่นพัฒนาทรัพยากรคุณภาพ รองรับการเปลี่ยนแปลงในอนาคต วางรากฐานสู่ประเทศที่พัฒนาแล้ว
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม โพสต์ข้อความผ่าน Facebook ส่วนตัวใจความสำคัญว่า ความคืบหน้าที่สำคัญ 2 ประการ ในการปฏิรูปการศึกษาของไทย เริ่มมีผลในการปฏิบัติแล้ว มีการก่อตั้ง “กองทุนเพื่อพัฒนาการอุดมศึกษา” โดยคณะรัฐมนตรีได้มีมติให้จัดตั้งกองทุนใหม่นี้ขึ้น เพื่อให้เป็นกลไกในการขับเคลื่อนสถาบันอุดมศึกษาอย่างเป็นระบบ สามารถผลิตกำลังคนของประเทศที่มีคุณภาพ รองรับการเปลี่ยนแปลงอย่างฉับพลันของโลกอนาคตได้ ส่งเสริมแนวทางการเรียนรู้ที่จะต้องตอบสนองความต้องการของคนทุกช่วงวัย ให้สามารถเข้าถึงแหล่งข้อมูล/องค์ความรู้ตามความต้องการของผู้เรียน นับเป็นการเดินหน้าพลิกโฉมแบบก้าวกระโดดสำหรับการอุดมศึกษานอกจากนี้ ยังมีการเปิดลงทะเบียนเรียนข้ามสถาบัน เป็นการปลดล็อคด้านการศึกษาครั้งสำคัญในประวัติศาสตร์ โดยกระทรวงการอุดมศึกษา วิทยาศาสตร์ วิจัย และนวัตกรรม (อว.) ร่วมกับอธิการบดีมหาวิทยาลัยของรัฐและมหาวิทยาลัยในกำกับของรัฐ 25 สถาบัน ลงนามบันทึกความเข้าใจ (MOU) การลงทะเบียนเรียนข้ามสถาบันได้ นับเป็นการแปลงนโยบายรัฐบาลไปสู่การปฏิบัติได้จริง เกิดประโยชน์ต่อผู้เรียนสามารถเข้าถึงแหล่งความรู้และประสบการณ์ได้จากต่างสถาบันการปฏิรูปการศึกษา เป็นภารกิจสำคัญ ที่ต้องวางรากฐานและปรับเปลี่ยนอย่างต่อเนื่อง เพราะเป็นปัจจัยโดยตรงต่อความสามารถในการแข่งขันของประเทศไทยในอนาคต เพื่อการผลักดันให้ประเทศไทยเป็นประเทศพัฒนาแล้วให้สำเร็จตามยุทธศาสตร์ชาติที่กำหนดไว้ให้ได้